માંડવી તાલુકાના ડોણ ગામે રહેતા મહિલા તલાટીના પુત્રે મુસ્લિમ યુવતી સાથે કરેલા પ્રેમલગ્નની અદાવત રાખીને યુવતીના માતા-પિતાએ તલાટી મહિલાનું અપહરણ કરીને અમદાવાદની રબારી કોલોનીમાં ગોંધી રાખી હતી. નવવધૂએ જ કરેલી જાણના પગલે કચ્છ પોલીસે મોબાઈલ લોકેશનના આધારે અપહરણકારોની ચુંગાલમાંથી મહિલાને છોડાવી ને શિરવા અને ભુજના પાંચ આરોપીઓની ધરપકડ કરીને તેઓને મદદગારી કરનારાઓને ઝડપી લેવા પોલીસે આરોપીઓના કોર્ટમાંથી પાંચ દિવસના રિમાન્ડ મેળવવા કાર્યવાહી હાથધરી હતી.